Issa kelma oħra u nagħlaq: Intom tafu li l-poeżija hija l-kelma taż-żgħużija, u jiena bħalma taraw xjeħt ġmieli — il-lum nagħlaq disgħa w erbgħin sena mill-ewwel quddiesa tiegħi; għalhekk issa jmiss lilkom iż-żgħażagħ li telgħin li tkomplu torq- mu u żżidu l-kelma Maltija. Agħmlu ħilitkom biex titgħallmu sewa dan il-lsien sabiħ tagħna; agħm- lu ħilitkom biex tifhmu s-setgħat letterarji ta' saħħa u ta' ġmiel li għan- du, u intom tibdew tħobbuh u tgħożżuh. Hafna poeti żgħażagħ mixjin fuq il-passi tiegħi, u qegħdin jagħmlu versi sbieħ. tal-għaġeb. Hafna mill-versi tagħhom ġew maqlubin f'ilsna oħta — Ingliż u Franċiż — u qalgħu tifħir sabiħ ħafna. Jalla din it-taħdita tkun bħala żertiegħa illi fi żmien mhux bgħid tnissel u ġġib ħafna ward ieħor ta' poeżija fil-ġnien letterarju ta' Malta. Niżżikom ħajr. i IL-GHANJA TAL-HELSIEN Mill-ward, mix-xtieli ħodor titla' ferrieħa w sbejħa il-għanja tal-ħelsien. Rebbiegħa ta' kant bieni fil-qalb wir-ruħ tal-kotra, fir-raba' wil-widien. Il-mewġ fis-skiet tal-lejla f'għanja ta' mħabba kbira il-blat jgħannaq u jbus. Il-kwiekeb qisbom ġawbar tad-debeb, jiddu w ileqqu fuq sema tal-bellus. U jien' Għid, jien x'ser nieħu minn din l-għanja sabiħa, tiinn dil-Bajja ta' ġid' Jien nifraħ man-Natura, u f'dak il-ferħ ta' seħer nintemm bil-ftit il-ftit. 8.1v.58 ĠUZE CHETCUTI